Blaze7451/Wiki-th-20250601 huggingface dataset:
แม่แบบ:Mathworld/doc

== Function**
This template is used for references to http://mathworld.wolfram.com.

**Params**
 Param urlname : e.g.: GammaFunction
 Param title : e.g.: Gamma Function
 Param author : e.g.: John Doe (default is Eric W. Weisstein)
ar:قالب:ماثوورلد
bar:Vorlage:MathWorld
de:Vorlage:MathWorld
en:Template:MathWorld
eo:Ŝablono:MathWorld
es:Plantilla:MathWorld
fa:الگو:MathWorld
fr:Modèle:MathWorld
it:Template:MathWorld
ja:Template:MathWorld
no:Mal:MathWorld
ro:Format:MathWorld
ru:Шаблон:MathWorld
zh:Template:MathWorld
ค่าคลาดเคลื่อนการประมาณ

ค่าคลาดเคลื่อนการประมาณ (approximation error) คือความแตกต่างกันระหว่างค่าจริงกับค่าที่ได้จากการประมาณในข้อมูลบางชนิด ค่าคลาดเคลื่อนการประมาณอาจเกิดขึ้นจาก
# การวัดของข้อมูลไม่เที่ยงตรง อันเนื่องมาจากเครื่องมือที่ใช้วัด หรือ
# ค่าประมาณถูกใช้แทนค่าแท้จริง เช่นการใช้ 3.14 แทนค่า π
ในสาขาเชิงคณิตศาสตร์ของการวิเคราะห์เชิงตัวเลข เสถียรภาพเชิงตัวเลขของขั้นตอนวิธีในการวิเคราะห์เชิงตัวเลข มีการแสดงให้เห็นว่าค่าคลาดเคลื่อนถูกถ่ายทอดโดยขั้นตอนวิธีอย่างไร

**ภาพรวม**
เราอาจแยกแยะค่าคลาดเคลื่อนการประมาณออกเป็น ค่าคลาดเคลื่อนสัมพัทธ์ (relative error) และ ค่าคลาดเคลื่อนสัมบูรณ์ (absolute error) ค่าคลาดเคลื่อนสัมบูรณ์คือขนาดของผลต่างระหว่างค่าที่แท้จริงกับค่าประมาณ(ค่าสัมบูรณ์) ส่วนค่าคลาดเคลื่อนสัมพัทธ์คือค่าคลาดเคลื่อนสัมบูรณ์หารด้วยค่าที่แท้จริง และ ค่าคลาดเคลื่อนร้อยละ (percent error) คือค่าคลาดเคลื่อนสัมพัทธ์ที่แสดงในรูปแบบอัตราร้อยละ
ตัวอย่างเช่น ถ้าค่าที่แท้จริงคือ 50 และค่าประมาณคือ 49.9 ดังนั้นค่าคลาดเคลื่อนสัมบูรณ์เท่ากับ 0.1 และค่าคลาดเคลื่อนสัมพัทธ์เท่ากับ 0.1/50 = 0.002 ค่าคลาดเคลื่อนสัมพัทธ์มักใช้เป็นตัวเปรียบเทียบการประมาณของจำนวนที่มีขนาดต่างกัน เช่น การประมาณจำนวน 1,000 ด้วยค่าคลาดเคลื่อนสัมบูรณ์ 3 แย่กว่าการประมาณจำนวน 1,000,000 ด้วยค่าคลาดเคลื่อนสัมบูรณ์ 3 เท่ากัน ด้วยเหตุผลว่ากรณีแรกค่าคลาดเคลื่อนสัมพัทธ์คือ .003 แต่กรณีหลังมีเพียงแค่ .000003 ซึ่งหมายถึงกรณีหลังคลาดเคลื่อนน้อยกว่า

**นิยาม**
กำหนดให้ v เป็นค่าใด ๆ และมีค่าประมาณเป็น vapprox ค่าคลาดเคลื่อนสัมบูรณ์เท่ากับ
:
เมื่อขีดตั้งหมายถึงค่าสัมบูรณ์ และถ้า v ≠ 0 ค่าคลาดเคลื่อนสัมพัทธ์เท่ากับ
:
และค่าคลาดเคลื่อนร้อยละเท่ากับ
:
นิยามเหล่านี้สามารถขยายเพิ่มเป็นกรณีที่ v และ vapprox เป็นเวกเตอร์ n มิติ โดยการแทนที่ค่าสัมบูรณ์ด้วยนอร์ม n มิติ

**ดูเพิ่ม**
 ผลต่างสัมพัทธ์- ผลต่างร้อยละ- ความไม่แน่นอน

**อ้างอิง**

**แหล่งข้อมูลอื่น**
 Percentage error
หมวดหมู่:การวิเคราะห์เชิงตัวเลข
สาคู (อาหาร)

สาคูไส้หมู
สาคู เป็นอาหารไทยและอาหารว่างชนิดหนึ่ง พบได้ทั่วไปตามแผงลอยริมถนนและตลาดในประเทศไทย ทำจากแป้งของต้นสาคูหรืออาจทำจากแป้งมันสำปะหลัง นำมานวดกับน้ำร้อนให้ดิบ ๆ สุก ๆ ปั้นเป็นก้อน โดยมีเนื้อสัตว์ ผัก หรือเห็ดสับและผัดกับเครื่องปรุงทำเป็นไส้ แล้วนำไปนึ่ง โรยหน้าด้วยกระเทียมเจียว กินกับผักกาดหอม ผักชี และพริกขี้หนู และมักจะกินกับข้าวเกรียบปากหม้อด้วย
ส่วนผสมของสาคูได้แก่เนื้อสัตว์ (เช่น เนื้อหมู เนื้อไก่ เนื้อปลา กุ้ง) ผัก หรือเห็ดสับ แป้งสาคูหรือแป้งมันสำปะหลัง รากผักชี–พริกไทย–กระเทียมโขลกละเอียด หอมแดงสับละเอียด น้ำตาลปี๊บ น้ำปลาหรือซีอิ๊วขาว และถั่วลิสงคั่วบด

**อ้างอิง**
 http://www.templeofthai.com/recipes/sakoo_sai_moo.php
หมวดหมู่:อาหารยัดไส้
หมวดหมู่:อาหารว่าง
หมวดหมู่:อาหารไทย
คริสตินา ชานี

คริสตินา ชานี (Christina Chanée, เกิด 6 มกราคม พ.ศ. 2522 —) มีชื่อจริงว่า คริสตินา รัชนี เบิร์ช วงศ์สกุล นักร้องเพลงป็อปลูกครึ่งเดนมาร์ก-ไทย ซึ่งมีบิดาเป็นชาวไทย และมารดาชาวเดนมาร์ก เธอชนะเลิศในการประกวด Dansk Melodi Grand Prix 2010 ร่วมกับโทมัส เนเวอร์กรีน ด้วยบทเพลง "In a Moment Like This" ซึ่งเธอและเนเวอร์กรีนได้ขับร้องเพลงนี้ในแข่งขันยูโรวิชันส์ซองคอนเทสต์ 2010 ในนามของประเทศเดนมาร์ก และได้รับรางวัลรองชนะเลิศอันดับที่ 4 โดยได้คะแนนถึง 149 คะแนน

**อ้างอิง**

**แหล่งข้อมูลอื่น**
 name=Christina Chanee - Christina Chanée-  Christina Chanée ที่ เฟซบุ๊ก
หมวดหมู่:นักร้องเดนมาร์ก
หมวดหมู่:ชาวเดนมาร์กเชื้อสายไทย
หมวดหมู่:บุคคลจากโอเดนเซ
หมวดหมู่:ชาวเดนมาร์กเชื้อสายไทย

ทไทย
ดเนมาร์ก
หมวดหมู่:ชาวยุโรปเชื้อสายไทย
หมวดหมู่:ความสัมพันธ์เดนมาร์ก–ไทย
อินอะโมเมนต์ไลก์ดิส

อินอะโมเมนต์ไลก์ดิส (In a Moment Like This) เป็นเพลงที่ร้องโดยคริสตินา ชานี และโทมัส เนเวอร์กรีน ซึ่งประพันธ์โดยโทมัส เกียซอน เฮนริก เซธซอน และอีริก เบิร์นโฮลม์ เพลงนี้วางจำหน่ายเมื่อวันที่ 5 กุมภาพันธ์ ค.ศ. 2010 และจะเป็นตัวแทนของy=ปี 2010ในการประกวดเพลงยูโรวิชันปี 2010 ที่ออสโล ประเทศนอร์เวย์
บทเพลงนี้เป็นบทเพลงที่ชนะเลิศในการประกวด Dansk Melodi Grand Prix ซึ่งจัดภายในประเทศเดนมาร์ก เมื่อวันที่ 6 กุมภาพันธ์ และได้นำเพลงนี้ส่งเข้าแข่งขันยูโรวิชันส์ซองคอนเทสต์ 2010 ในนามของประเทศเดนมาร์ก และได้รับรางวัลรองชนะเลิศอันดับที่ 4 ของการประกวดครั้งนี้ ด้วยคะแนน 149 คะแนน
ต่อมาวงดนตรีสกอตต์ ของประเทศสวีเดน ได้นำทำนองของเพลงอินอะโมเมนต์ไลก์ดิสมาแต่งเพลง โดยเป็นเพลงที่มีชื่อว่า Vi gör det igen

**ชาร์ต**

**อ้างอิง**
หมวดหมู่:ซิงเกิลในปี พ.ศ. 2553
หมวดหมู่:ประเทศเดนมาร์ก
หมวดหมู่:เพลงที่ร่วมการประกวดเพลงยูโรวิชัน
รอย ซัลลิแวน

รอย ซัลลิแวน (Roy Sullivan; 7 กุมภาพันธ์ ค.ศ. 1912 — 28 กันยายน ค.ศ. 1983) เป็นเจ้าหน้าที่อุทยานแห่งชาติชาวอเมริกัน ประจำอุทยานแห่งชาติเชนันโดอาห์ในรัฐเวอร์จิเนีย ช่วงระหว่างปี ค.ศ. 1942 ถึง 1977 โดยที่ซัลลิแวนได้เคยถูกฟ้าผ่ามาแล้วถึงเจ็ดครั้งในช่วงเวลาที่ต่างกัน ซึ่งสามารถรอดชีวิตมาจากเหตุการณ์ดังกล่าวได้ทุกครั้ง ด้วยเหตุนี้เขาจึงได้รับฉายา "มนุษย์สายล่อฟ้า" เขาได้รับการยอมรับในบันทึกสถิติโลกกินเนสส์ในฐานะที่เคยได้รับอุบัติเหตุจากฟ้าผ่ามากกว่ามนุษย์คนอื่น ๆ ที่ยังคงมีชีวิตอยู่ แต่แล้วเขากลับเสียชีวิตลงด้วยกระสุนของตัวเองในวัย 71 ปี อันเนื่องมาจากความรักที่ไม่สมปรารถนา

**ชีวิตส่วนตัว**
ซัลลิแวนเกิดที่กรีนเคาน์ตี รัฐเวอร์จิเนีย ในวันที่ 7 กุมภาพันธ์ ค.ศ. 1912 เขาเริ่มทำงานในฐานะเจ้าหน้าที่พิทักษ์ป่า ในอุทยานแห่งชาติเชนันโดอาห์ในปี ค.ศ. 1936 ได้มีการกล่าวถึงซัลลิแวนว่าเป็นเขาเป็นคนที่มีพละกำลัง ผิวหน้าขรุขระ ซึ่งมีลักษณะคล้ายกับนักแสดงที่มีชื่อว่าจีน แฮกแมน ผู้คนต่างพยายามหลีกเลี่ยงที่จะไม่อยู่ใกล้กับเขาในช่วงหลังอันเนื่องมาจากการกลัวถูกฟ้าผ่า และนี่จึงเป็นเรื่องที่น่าเสียใจสำหรับเขา ครั้งหนึ่งเขาได้เคยกล่าวไว้ว่า "เช่น เมื่อผมเดินไปกับหัวหน้าพิทักษ์ป่าในวันหนึ่ง ได้มีฟ้าผ่าลงมา หัวหน้าได้กล่าวว่า ผมจะขอไปหาคุณในภายหลังก็แล้วกัน" ในวันที่ 28 กันยายน ค.ศ. 1983 ซัลลิแวนได้เสียชีวิตลงในวัย 71 ปี ด้วยการยิงตัวเองเข้าที่ศีรษะ หมวกเจ้าหน้าที่สองใบของเขาได้รับการจัดแสดงในกินเนสส์เวิลด์เอ็กฮิบิทฮอลในนครนิวยอร์กและรัฐเซาท์แคโรไลนา

**ดูเพิ่ม**
 ฟ้าผ่า

**อ้างอิง**

**แหล่งข้อมูลอื่น**
 Photo of Sullivan: ,  date=2011-09-11 
หมวดหมู่:บุคคลที่เกิดในปี พ.ศ. 2455
หมวดหมู่:บุคคลที่เสียชีวิตในปี พ.ศ. 2526
หมวดหมู่:บุคคลจากรัฐเวอร์จิเนีย
หมวดหมู่:ผู้ฆ่าตัวตายด้วยอาวุธปืน
หมวดหมู่:ผู้ฆ่าตัวตายในสหรัฐ
หมวดหมู่:ชาวอังกฤษเชื้อสายอินเดีย

หมวดหมู่:ชาวอังกฤษแบ่งตามเชื้อสาย
อ
หมวดหมู่:ชาวอังกฤษเชื้อสายเอเชีย
โทมัส เนเวอร์กรีน

โทมัส เนเวอร์กรีน (Tomas N'evergreen, เกิด 6 มกราคม พ.ศ. 2521 —) มีชื่อจริงว่า โทมัส คริสเตียนเซน (Tomas Christiansen) นักร้องเพลงป็อปจากเมืองอาฮุส ประเทศเดนมาร์ก ปัจจุบันเขาอาศัยอยู่ในกรุงมอสโก ประเทศรัสเซีย ในปี พ.ศ. 2552 เขาได้เข้าแข่งขันการประกวดยูโรวิชันซองคอนเทสต์ 2009 ในนามประเทศรัสเซียมาแล้ว จนในปี พ.ศ. 2553 เขาได้ชนะเลิศในการแข่งขันประกวดร้องเพลง Dansk Melodi Grand Prix 2010 ร่วมกับคริสตินา ชานี ในปีเดียวกันนั้นเองเนเวอร์กรีนและชานีก็ได้เข้าแข่งขันประกวดยูโรวิชันซองคอนเทสต์ 2010 ด้วยบทเพลง "In a Moment Like This" ซึ่งเนเวอร์กรีนและชานีได้ขับร้องเพลงนี้ในแข่งขัน และได้รับรางวัลรองชนะเลิศอันดับที่ 4  โดยได้คะแนนถึง 149 คะแนน

**ผลงาน**

**อัลบั้ม**

**Since You've Been Gone**
ออกจำหน่ายเมื่อวันที่ 2 ตุลาคม ค.ศ. 2003 โดย CD Baby
#Since You've Been Gone 
#Don't Give Up 
#Your All I Ever Wanted 
#Living On a Desert Island 
#Never Forget 
#I Play for You 
#I Have Been Searching 
#Every Time (I See Your Smile) 
#If Only I Could Reach You 
#You Never Gave Me Your Love 
#I'll Never Let You Go 
#Your All I Ever Wanted (Album Version) 

**In a Moment Like This**
ชานีและเนเวอร์กรีนกับการชนะเลิศการประกวดใน Dansk Melodi Grand Prix 2010
ออกจำหน่ายเมื่อวันที่ 21 พฤษภาคม ค.ศ. 2010 ร่วมกับคริสตินา ชานี  โดยมายเวย์มิวสิก
#In a Moment Like This 
#See You Same Time Tomorrow 
#Everytime I Look Into Your Eyes 
#Head Over Heels 
#All You'll Ever Need 
#Here Comes the Rain 
#You're Not in Love 
#One More Try 
#Give Me Back My Heart 
#How Can I Make You Love Me 
#Pick Up the Phone 
#Life Goes On 
#Sleepless 
#Making Miracles 

**ซิงเกิล**

**เพลงประกอบภาพยนตร์**
 เพลงประกอบสำหรับ  Humørkortstativsælgerens søn

**เพลงที่ร้องร่วมกับศิลปินอื่น**
 เพลง Since You've Been Gone (ร้องเดี่ยว) จากอัลบั้ม Мой HiT Выпуск #1 ของประเทศคาซัคสถาน

**มิวสิกวิดีโอ**
#Every Time (I See Your Smile) (2000) 
#Since You've Been Gone (2003) 
#Just Another Love Song (2004) 
#She Believes in Gold (2005) 
#I Play for You (2007) 
#In a Moment Like This (2010) 

**อ้างอิง**

**แหล่งข้อมูลอื่น**
Tomas N'evergreen- Official home page
หมวดหมู่:นักร้องเดนมาร์ก
หมวดหมู่:บุคคลจากภาคกลางของเดนมาร์ก
คุณนายตื่นสาย

คุณนายตื่นสาย (Common Purslane, Verdolaga, Pigweed, Little Hogweed หรือ Pusley) เป็นพืชล้มลุก อวบน้ำในวงศ์ผักเบี้ย สามารถสูงได้ถึง 40 ซม.มีประมาณ 40 สายพันธุ์ในการปลูกเลี้ยงในปัจจุบัน มีการกระจายพันธุ์ในโลกเก่าตั้งแต่แอฟริกาเหนือถึงตะวันออกกลางและอนุทวีปอินเดียถึงเอเชียตะวันออกเฉียงใต้ และออสตราเลเซีย ดอกชนิดนี้บานเมื่อมีแสงแดดส่องทั่วถึง
คุณนายตื่นสายมีชื่อพื้นเมืองอื่นอีกดังนี้: ผักตาโค้ง (นครราชสีมา) ผักเบี้ยดอกเหลือง (กลาง) ผักเบี้ยใหญ่ (กลาง) และ ผักอีหลู (เงี้ยว แม่ฮ่องสอน)

**ลักษณะทางพฤษศาสตร์**
คุณนายตื่นสายเป็นไม้คลุมดิน ลำต้นอวบน้ำสีม่วงแดง แผ่ทอดเลื้อยไปตามผิวดิน ใบเดี่ยว เรียงสลับ ใบรูปไข่กลับแกมรูปรี กว้าง 1-2 เซนติเมตร ยาว 2-3 เซนติเมตร ปลายใบแหลม โคนใบสอบ ขอบใบเรียบ แผ่นใบอวบน้ำ ผิวใบด้านบนสีเขียวอ่อนถึงเขียวเข้ม  บางพันธุ์มีขอบใบขลิบสีแดง
ดอกสีขาว  ชมพู  แดง เหลือง  ส้ม ออกเป็นดอกเดี่ยวตามซอกใบหรือปลายกิ่ง กลีบดอกชั้นเดียว บอบบาง  ขอบกลีบดอกหยักเป็นคลื่น บานเมื่อได้รับแสงแดดตอนเช้า ดอกบานเต็มที่กว้าง 1-1.5 เซนติเมตร ผลแห้งแตก  มีเมล็ดจำนวนมาก

**อ้างอิง**

**แหล่งข้อมูลอื่น**
  "Portulaca oleracea" date=2011-01-25 . FloraBase. Department of Environment and Conservation, Government of Western Australia. http://florabase.dec.wa.gov.au/browse/profile/2884 date=2011-01-25 .-  Online Field guide to Common Saltmarsh Plants of Queensland date=2011-03-02 
หมวดหมู่:วงศ์ผักเบี้ย
หมวดหมู่:ไม้ดอกไม้ประดับ
ซีเอ็นเอ็นเติร์ก

ซีเอ็นเอ็น เติร์ก (CNN Türk) เป็นช่องรายการข่าวยอดนิยมจากซีเอ็นเอ็นออกอากาศด้วยภาษาตุรกี ออกอากาศในประเทศตุรกีเท่านั้น ไทน์วอนเนอร์และโดก์อาน เมดย่า กรูบู (Doğan Medya Grubu) เป็นเจ้าของ ออกอากาศครั้งแรก เมื่อวันที่ 11 ตุลาคม ค.ศ. 1999 สำนักงานอยู่ที่เมืองอิสตันบูล

**แหล่งข้อมูลอื่น**
 เว็บไซต์อย่างเป็นทางการ - CNN Türk at LyngSat Address date=2009-01-22 
หมวดหมู่:สถานีโทรทัศน์ในประเทศตุรกี
มาร์ลีน ยัน

มาร์ลีน ยัน (Marline Yan, เกิด 9 มกราคม  พ.ศ. 2536 —) นักแสดงและนักร้องชาวแคนาดา ที่มีเชื้อสายกัมพูชา, เวียดนาม, จีน, ไทย และอินเดีย เธอเป็นที่รู้จักกันจากซีรีส์เรื่อง How to Be Indie

**ประวัติ**
มาร์ลีน ยัน เกิดเมื่อวันที่ 9 มกราคม  พ.ศ. 2536 ที่เมืองเซนต์โทมัส รัฐออนแทริโอ ประเทศแคนาดา เธอเป็นบุตรสาวคนโตของครอบครัว เธอมีบิดาคือนายสุขา และมารดาชื่อ นางเอียร์ (Ear) และมีน้องสาวที่มีอายุน้อยกว่าเธอสามปีชื่อ เทเรซา ครอบครัวเธอมีเชื้อสายกัมพูชา, เวียดนาม, จีน, ไทย และอินเดีย เธอสามารถใช้ภาษาเขมรได้ เธอเริ่มการแสดงและร้องเพลงตั้งแต่เธอมีอายุได้เพียง 10 ขวบ และเธอได้แสดงในโรงละครท้องถิ่น ในปีแรกที่เธอได้เรียนในโรงเรียนมัธยมคาทอลิกจอห์นปอล เธอได้แสดงในเรื่องโรมิโอและจูเลียต

**เริ่มต้นการแสดง**
เธอได้เซนต์สัญญาการแสดงตั้งแต่เธอมีอายุได้ 14 ปี ในปีต่อมาเธอได้แสดงครั้งแรกที่ช่องYTV กับซีรีส์เรื่องแรกของเธอ คือ How to Be Indie ปีต่อมาเธอได้รับบท โซเฟีย ในเรื่อง Connor Undercover ทางช่องแฟมิลี จนต่อมาในปี พ.ศ. 2553 เธอได้แสดงภาคสองของซีรีส์เรื่อง Wingin' It เธอได้แสดงประกบคู่กับดีแลนด์ เอเวอร์เรตต์ นักแสดงเด็กชื่อดัง ปัจจุบันเธอได้รับบทคิตตี้ ในเรื่อง Made...The Movie และเธอได้แสดงภาพยนตร์เรื่อง Trigger   และปัจจุบันเธอได้แสดงเรื่อง  How to Be Indie ที่จะฉายรอบปฐมทัศน์ภายในปี พ.ศ. 2553

**ผลงานแสดง**

**อ้างอิง**
หมวดหมู่:นักแสดงแคนาดา
หมวดหมู่:นักแสดงเด็กชาวแคนาดา
หมวดหมู่:ชาวแคนาดาเชื้อสายกัมพูชา
หมวดหมู่:ชาวแคนาดาเชื้อสายเวียดนาม
หมวดหมู่:ชาวแคนาดาเชื้อสายอินเดีย
หมวดหมู่:ชาวแคนาดาเชื้อสายจีน
หมวดหมู่:ชาวแคนาดาเชื้อสายไทย
หมวดหมู่:บุคคลจากรัฐออนแทรีโอ
หมวดหมู่:นักแสดงเด็กหญิงชาวแคนาดา
หมวดหมู่:นักแสดงละครโทรทัศน์หญิงชาวแคนาดา
หมวดหมู่:ชาวแคนาดาเชื้อสายไทย

ทไทย
ค
หมวดหมู่:ชาวอเมริกาเหนือเชื้อสายไทย
หมวดหมู่:ความสัมพันธ์แคนาดา–ไทย
หมวดหมู่:ชาตินิยม

หมวดหมู่:ทฤษฎีการเมือง
หมวดหมู่:เชื้อชาติ
หมวดหมู่:อุดมการณ์ทางการเมือง
หมวดหมู่:ปรัชญาการเมือง
เจี้ย ยฺเหวียน

เจี้ย ยฺเหวียน (解元; Chieh Yuan; 15 มีนาคม ค.ศ. 1945 — 16 พฤศจิกายน ค.ศ. 1977) เป็นนักแสดงและเป็นนักต่อสู้ป้องกันตัว โดยได้เป็นนักแสดงให้กับสตูดิโอชอว์บราเธอร์ และใน ค.ศ. 1972 เขาได้มีส่วนร่วมในภาพยนตร์เรื่องไอ้หนุ่มซินตึ๊ง เกมมังกรของบรูซ ลี ซึ่งต่อมา เจี้ยได้เสียชีวิตในปี ค.ศ. 1977 ด้วยอาการสมองบวม อันเป็นสาเหตุของการเสียชีวิตแบบเดียวกันกับบรูซ ลี

**ผลงานภาพยนตร์**
ไฟล์:เจี๋ย หยวน กับแดน อิโนซานโต้.jpg|thumb|เจี้ย ยฺเหวียน กับแดน อิโนซานโต้ ในการถ่ายทำไอ้หนุ่มซินตึ๊ง เกมมังกร ฉบับโครงเรื่องดั้งเดิม

**กำกับคิวบู๊**
 ค.ศ. 1974 The Greatest Thai Boxing

**นักแสดง**
 ค.ศ. 1967 Summons to Death- ค.ศ. 1967 One Armed Swordsman- ค.ศ. 1968 Summer Heat- ค.ศ. 1968 Gun Brothers- ค.ศ. 1968 The Rainbow- ค.ศ. 1968 The Angel Strikes Again- ค.ศ. 1968 The Bells of Death- ค.ศ. 1969 Dead End- ค.ศ. 1969 Torrent of Desire- ค.ศ. 1969 The Swordmates- ค.ศ. 1969 Twin Blades of Doom- ค.ศ. 1969 Twelve Deadly Coins- ค.ศ. 1970 Lady of Steel- ค.ศ. 1970 The Iron Buddha- ค.ศ. 1971 The Lady Professional- ค.ศ. 1972 The Water Margin- ค.ศ. 1972 The Fourteen Amazons- ค.ศ. 1972 The Thunderbolt Fist- ค.ศ. 1972 Black List- ค.ศ. 1972 King Boxer- ค.ศ. 1972 Angry Guest- ค.ศ. 1972 Tiger Vs Dragon- ค.ศ. 1972 The Imperial Swordsman- ค.ศ. 1973 Black Guide- ค.ศ. 1973 Tiger- ค.ศ. 1973 The Black Belt- ค.ศ. 1973 Killer in the Dark- ค.ศ. 1974 The Greatest Thai Boxing- ค.ศ. 1974 The Escaped Convict- ค.ศ. 1974 The Little Man, Ah Fook- ค.ศ. 1975 The Golden Triangle- ค.ศ. 1975 Chinese Superior Kung Fu- ค.ศ. 1975 The Nutty Crook- ค.ศ. 1976 The Blazing Temple- ค.ศ. 1976 The Hot, the Cool and the Vicious- ค.ศ. 1976 The Private Eyes- ค.ศ. 1977 The Eight Masters- ค.ศ. 1977 The Shaolin Brothers- ค.ศ. 1977 Shaolin Traitor- ค.ศ. 1977 The Invincible Armour- ค.ศ. 1978 The Delivery

**อ้างอิง**

**ดูเพิ่ม**
 ไอ้หนุ่มซินตึ๊ง เกมมังกร- แดน อิโนซานโต้- เจมส์ เทียน- บรูซ ลี

**แหล่งข้อมูลอื่น**
 name=Yuan Chieh-  Gai Yuen at the Hong Kong Movie Database
หมวดหมู่:บุคคลที่เกิดในปี พ.ศ. 2488
หมวดหมู่:บุคคลที่เสียชีวิตในปี พ.ศ. 2520
หมวดหมู่:นักแสดงฮ่องกง
หมวดหมู่:นักแสดงจีน
หมวดหมู่:ผู้ฝึกศิลปะการต่อสู้
หมวดหมู่:บุคคลจากมณฑลกวางตุ้ง
คอคอดคอรินท์

ไฟล์:Corinth Isthmus.jpg|thumb|200px|ภาพขณะแล่นเรือทะลุคอคอดคอรินท์ โดยใช้คลองคอรินท์
คอคอดคอรินท์ (Isthmus of Corinth; Ισθμός της Κορίνθου) เป็นผืนดินแคบ ๆ ซึ่งเชื่อมระหว่างเพโลพอนนีสและส่วนที่เหลือของกรีซแผ่นดินใหญ่ ใกล้กับเมืองคอรินท์ มีอาณาเขตติดต่อกับอ่าวคอรินท์ทางตะวันตก และอ่าวซาโรนิกทางตะวันออก นับตั้งแต่ ค.ศ. 1893 คลองคอรินท์ได้ตัดผ่านคอคอดกว้าง 6.3 กิโลเมตร ซึ่งทำให้เพโลพอนนีสกลายสภาพเป็นเกาะ
ปัจจุบัน สะพานถนนสองแห่ง สะพานทางรถไฟสองแห่ง และสะพานที่สามารถแช่น้ำได้อีกสองแห่งที่ปลายสุดทางสองด้านของคลองซึ่งเชื่อมต่อกับคอคอดฝั่งที่เป็นกรีซแผ่นดินใหญ่กับฝั่งเพโลพอนนีส นอกจากนี้ สะพานฉุกเฉินทางทหารยังพบที่ด้านตะวันตกสุดของคลองอีกด้วย
แนวคิดของเส้นทางลัดเพื่อร่นเวลาเรือซึ่งแล่นรอบเพโลพอนนีสมีประวัติยาวนานมาตั้งแต่สมัยกรีกโบราณ ความพยายามครั้งแรกที่จะสร้างคลองเกิดขึ้นในสมัยของทรราช เพริแอนเดอร์ หรือ เพริแอนกรอส ในช่วงศตวรรษที่ 7 ก่อนคริสตกาล โครงการก่อสร้างดังกล่าวถูกยกเลิกไปเนื่องจากความยากลำบากในการก่อสร้าง และสร้างทางลาดหินเหนือพื้นดินซึ่งง่ายกว่าและเสียค่าใช้งานน้อยกว่าแทน ซึ่งก็คือ ถนนดิโอกอส ไว้สำหรับใช้ในการขนส่ง ส่วนที่เหลือของดิโอกอสยังคงหลงเหลืออยู่จนถึงปัจจุบันติดกับคลองคอรินท์ เมื่อสาธารณรัฐโรมัน (หรือในภายหลัง จักรวรรดิโรมัน) เข้าควบคุมกรีซ ได้มีความพยายามหลายประการในการสร้างเส้นทางลัด ในรัชสมัยของจักรพรรดิไทบีเรียส วิศวกรพยายามที่จะขุดคลอง แต่ไม่ประสบความสำเร็จเนื่องจากการขาดอุปกรณ์ที่ทันสมัย ดังนั้น จึงมีการแก้ปัญหาโดยใช้วิธีการแบบอียิปต์โบราณ คือ เรือจะถูกกลิ้งข้ามคอคอดบนขอนไม้ อันเป็นวิธีการเดียวกับการขนก้อนแกรนิตเพื่อสร้างพีระมิด ในปี ค.ศ. 67 จักรพรรดิเนโรผู้คลั่งไคล้วัฒนธรรมกรีก มีพระบรมราชโองการให้ทาส 6,000 คนขุดคลองโดยใช้พลั่ว ในปีต่อมาหลังจากจักรพรรดิเนโรสวรรคต จักรพรรดิกาลบาผู้สืบราชบัลลังก์ ทรงยกเลิกโครงการดังกล่าวเนื่องจากทรงเห็นว่าแพงเกินไป

**อ้างอิง**
หมวดหมู่:ธรณีสัณฐานในประเทศกรีซ
หมวดหมู่:คอคอด
อเมริกัน ทัวร์ริสเตอร์

ยี่ห้ออเมริกัน ทัวร์ริสเตอร์
อเมริกัน ทัวร์ริสเตอร์ (American Tourister) เป็นยี่ห้อของกระเป๋าเดินทางชื่อดัง เริ่มแรกนายโซล คอฟเลอร์ (Sol Koffler) เป็นผู้ก่อตั้ง American Luggage Works ในเมืองโพรวิเดนซ์ รัฐโรดไอแลนด์ ประเทศสหรัฐอเมริกา ในปี ค.ศ. 1932 หรือปี ค.ศ. 1933ด้วยเงินเก็บทั้งชีวิตของเขา แต่เขาถูกกำหนดให้ขายกระเป๋าเดินทางเพียงใบละ 1 ดอลล่าห์ ในช่วงภาวะเศรษฐกิจตกต่ำครั้งใหญ่ ต่อมากิจการก้าวหน้านายคอฟเลอร์จึงเปลี่ยนชื่อเป็นอเมริกัน ทัวร์ริสเตอร์
ในปี ค.ศ. 1993 อเมริกันทัวร์ริสเตอร์ถูกซื้อกิจการจากบริษัท Astrum International ซึ่งเป็นผู้ผลิตกระเป๋าเดินทางแซมโซไนท์ และต่อมาได้เปลี่ยนชื่อเป็นบริษัทแซมโซไนท์ใน 2 ปีต่อมา
ปัจจุบันอเมริกัน ทัวร์ริสเตอร์นับว่าเป็นบริษัทในเครือของแซมโซไนท์ แต่มีต้นทุนในการผลิตต่ำกว่า

**ดูเพิ่ม**
 แซมโซไนท์

**อ้างอิง**
หมวดหมู่:บริษัทของสหรัฐ
หมวดหมู่:บริษัทที่ก่อตั้งในปี พ.ศ. 2475
จีเอ็มเอ็ม พิคเจอร์

จีเอ็มเอ็ม แกรมมี่ ได้เปิดบริษัทผู้ผลิตและจำหน่ายภาพยนตร์ไทย ในชื่อ แกรมมี่ภาพยนตร์ หรือ แกรมมี่ ฟิล์ม เป็นบริษัทในเครือแกรมมี่ บริหารงานสร้างโดย ไพบูลย์ ดำรงชัยธรรม บุษบา ดาวเรือง ร่วมด้วย ยุทธนา มุกดาสนิท มีภาพยนตร์เรื่องแรกคือ คู่กรรม ในปี พ.ศ. 2538 โดยมี ธงไชย แมคอินไตย์ และอาภาศิริ นิติพน แสดงนำ กำกับการแสดงโดย ยุทธนา มุกดาสนิท, พันธุ์ธัมม์ ทองสังข์ และ นิพนธ์ ผิวเณร ซึ่งได้รับรางวัลภาพยนตร์ยอดเยี่ยมรางวัลตุ๊กตาทองไป จากนั้นบริษัทได้ผลิตภาพยนตร์อีก 5 เรื่องจนถึงปี พ.ศ. 2543 จึงหยุดไป
ต่อมาจีเอ็มเอ็ม แกรมมี่ได้เปิดบริษัทผลิตภาพยนตร์ไทยใหม่ในชื่อ จีเอ็มเอ็ม พิคเจอร์ โดยเริ่มสร้างภาพยนตร์เรื่องแรกในปี พ.ศ. 2545 คือเรื่อง 15 ค่ำเดือน 11 ร่วมกับ หับโห้หิ้น ฟิล์ม และยังได้สร้างภาพยนตร์อีกหลายเรื่องในช่วงปี พ.ศ. 2545 - พ.ศ. 2547 จนประสบความสำเร็จอย่างสูงทั้งรายได้จากภาพยนตร์เรื่อง แฟนฉัน โดยร่วมทุนสร้างกับ ไท เอ็นเตอร์เทนเมนต์ กับ หับโห้หิ้น ฟิล์ม 
ภายหลังทั้ง 3 บริษัทได้รวมกันก่อตั้งบริษัทใหม่เป็น จีเอ็มเอ็ม ไท หับ (GTH) เมื่อปี พ.ศ. 2547 เป็นบริษัทผลิตภาพยนตร์ในเครือแกรมมี่ ได้สร้างภาพยนตร์อีกหลายเรื่องจนประสบความสำเร็จอย่างสูงทั้งรายได้และได้รับความนิยมชมชอบแทบทุกเรื่อง เช่น รถไฟฟ้า มาหานะเธอ, กวน มึน โฮ, ลัดดาแลนด์, ATM เออรัก เออเร่อ, พี่มากพระโขนง, คิดถึงวิทยา, ไอฟาย..แต๊งกิ้ว..เลิฟยู้ เป็นต้น จนถึงปี พ.ศ. 2558 รวม 11 ปี 

**บุคคลสำคัญ**

**ผู้อำนวยการสร้าง**
 ไพบูลย์ ดำรงชัยธรรม - กิตติศักดิ์ ช่วงอรุณ - บุษบา ดาวเรือง - ชูพงษ์ รัตนบัณฑูร- ยุทธนา มุกดาสนิท- จิระ มะลิกุล- ยงยุทธ ทองกองทุน- ประเสริฐ วิวัฒนานนท์พงษ์

**ผู้กำกับภาพยนตร์**
 ยุทธนา มุกดาสนิท- พันธุ์ธัมม์ ทองสังข์- นิพนธ์ ผิวเณร- บรรจง โกศัลวัฒน์ - ม.ล.พันธุ์เทวนพ เทวกุล - ภิญโญ รู้ธรรม - ถกลเกียรติ วีรวรรณ - จิระ มะลิกุล- ยุทธเลิศ สิปปภาค - 365 ฟิล์ม - บรรจง ปิสัญธนะกูล- ภาคภูมิ วงศ์ภูมิ- ฯลฯ

**นักแสดงที่มีชื่อเสียงในสังกัด**
 อนันดา เอเวอร์ริ่งแฮม- ทาทา ยัง- ปฏิภาณ ปฐวีกานต์ - เรย์ แม็คโดนัลด์- ชาคริต แย้มนาม- โสภิตนภา ทัพพะรังสี- อนุชิต สพันธุ์พงษ์- บงกช คงมาลัย- ปิติศักดิ์ เยาวนานนท์- ชาลี ไตรรัตน์ - โฟกัส จีระกุล - เฉลิมพล ทิฆัมพรธีรวงศ์ - ฯลฯ

**ผลงานภาพยนตร์**

**แกรมมี่ภาพยนตร์**

**จีเอ็มเอ็ม พิคเจอร์**

**จีเอ็มเอ็ม ไท หับ (GTH)**
ดูเพิ่มเติมที่ จีเอ็มเอ็ม ไท หับ

**ดูเพิ่ม**
 จีเอ็มเอ็ม ไท หับ - ไท เอ็นเตอร์เทนเมนต์- จีเอ็มเอ็ม แกรมมี่
หมวดหมู่:บริษัทผลิตภาพยนตร์และรายการโทรทัศน์ของไทยที่ปิดกิจการ
พิคเจอร์
หมวดหมู่:บริษัทไทยที่ก่อตั้งในปี พ.ศ. 2538
หมวดหมู่:บริษัทไทยที่ปิดกิจการในปี พ.ศ. 2547
ศรีวิชัย (แก้ความกำกวม)

ศรีวิชัย อาจหมายถึง- บัวศรีวิชัย พืช- ครูบาเจ้าศรีวิชัย พระสงฆ์- อาณาจักรศรีวิชัย อาณาจักรโบราณ ปัจจุบันตั้งอยู่ภาคใต้ของประเทศไทย- ถนนศรีวิชัย ถนนทางขึ้นดอยสุเทพ ตามชื่อครูบาศรีวิชัย
พรอวิเดนซ์

พรอวิเดนซ์ (Providence) เป็นเมืองหลวงของเมืองที่มีประชากรหนาแน่นที่สุดในรัฐโรดไอแลนด์ สหรัฐอเมริกา และเป็นเมืองแรกๆ ที่ก่อตั้งในสหรัฐอเมริกา ตั้งอยู่ในพรอวิเดนซ์เคาน์ตีบนปากแม่น้ำพรอวิเดนซ์ ตอนเหนือของอ่าวนาราแกนเซตส์ เป็นเมืองที่มีขนาดใหญ่เป็นอันดับสามในเขตนิวอิงแลนด์ ใน ค.ศ. 2010 มีประชากรประมาณ 178,042 คน ซึ่งเป็นเมืองที่มีประชากรมากที่สุดอันดับ 37 ของประเทศ และเป็นที่ตั้งของมหาวิทยาลัยบราวน์ มหาวิทยาลัยชื่อดังในไอวีลีก
พรอวิเดนซ์ ก่อตั้งใน ค.ศ. 1636 โดยโรเจอร์ วิลเลียมส์ นักเทววิทยา ซึ่งถูกเนรเทศจากอาณานิคมอ่าวแมสซาชูเซตส์ (Massachusetts Bay Colony) หนึ่งในอาณานิคมทั้งสิบสามของอังกฤษ เขาตั้งชื่อเมือง "พรอวิเดนซ์" เพื่อให้เป็นเกียรติแด่ "พรหมลิขิตที่เมตตาของพระเจ้า" (God's merciful Providence) โดยเขาเชื่อว่าพระเจ้าเปิดเผยที่หลบภัยแก่เขาและผู้ติดตามของเขาเข้ามาตั้งรกรากที่นี่ หลังจากนั้นมันกลายเป็นเมืองแรกๆ ในสหรัฐอเมริกาที่มีการพัฒนาด้านอุตสาหกรรม พรอวิเดนซ์กลายเป็นที่จดจำในอุตสาหกรรมอัญมณีและเครื่องเงิน ด้วยเหตุนี้ชื่อเล่นของพรอวิเดนซ์จึงเรียกว่า "รังผึ้งแห่งอุตสาหกรรม" (Beehive of Industry) แต่ใน ค.ศ. 2009 เมืองได้เรียกชื่อใหม่ของตัวเองว่า "เมืองหลวงแห่งการสร้างสรรค์" (Creative Capital) เนื่องจากแหล่งการศึกษาและชุมชนทางศิลปะที่มีมากมายในเมืองนี้

**การศึกษาเมืองพรอวิเดนซ์**
วิทยาเขตสำคัญของวิทยาลัยและมหาวิทยาลัยในรัฐโรดไอแลนด์
*มหาวิทยาลัยบราวน์
*มหาวิทยาลัยจอห์นสันแอนด์เวลล์
*วิทยาลัยพรอวิเดนซ์
*วิทยาลัยโรดไอแลนด์ (วิทยาลัยที่เก่าแก่ที่สุดของรัฐ)
*โรงเรียนดีไซน์โรดไอแลนด์ (RISD) โรงเรียนที่ได้รับการจัดอันดับโดยยูเอสนิวส์ ให้เป็นโรงเรียนชั้นนำด้านศิลปกรรม
นอกจากนี้ยังมีวิทยาลัยชุมชนโรดไอแลนด์ (วิทยาเขตลิสตันและดาวน์ซิตี้) มหาวิทยาลัยโรเจอร์ วิลเลียมส์ (วิทยาเขตพรอวิเดนซ์) และมหาวิทยาลัยโรดไอแลนด์ (วิทยาเขตพรอวิเดนซ์) 
เขตต่างๆ ในเมืองพรอวิเดนซ์
เมืองพรอวิเดนซ์

**ดูเพิ่ม**
สถานีย่อยโรดไอแลนด์
*ศาลาว่าการรัฐโรดไอแลนด์
*รายชื่อสถานที่สำคัญทางประวัติศาสตร์แห่งเมืองพรอวิเดนซ์

**อ้างอิง**
หมวดหมู่:เมืองหลวงของรัฐในสหรัฐ
หมวดหมู่:เมืองในเทศมณฑลพรอวิเดนซ์
หงส์เหนือมังกร เดอะมิวสิคัล

หงส์เหนือมังกร เดอะมิวสิคัล เป็นละครเวที มีโครงเรื่องจากละครโทรทัศน์ทางช่อง 5 ในปี พ.ศ. 2543 บทประพันธ์โดย วิศวนาถ ถูกถ่ายทอดออกมา ในรูปแบบละครเพลงโดย ถกลเกียรติ วีรวรรณ นำแสดงโดยแพท สุธาสินี, แบงค์ วงแคลช และโตโน่ เดอะสตาร์ 
เป็นเรื่องราวเกี่ยวกับกรุงเทพในปี พ.ศ 2497 ณ ย่านชุมชนชาวจีน เมื่อความเปลี่ยนแปลงครั้งใหญ่มาเยือน เจ้าพ่อถูกฆ่าตาย และ หลิว ที่ต้องขึ้นมารับมอบอำนาจและปกครองชาวจีนในย่านนี้กลับเป็น ผู้หญิง ตามค่านิยมของคนจีนมองว่าผู้หญิงต้องอยู่ต่ำกว่าผู้ชาย เส้นทางชีวิตของเธอจะสามารถแบกรับภาระหน้าที่อันยิ่งใหญ่และ เผชิญกับการขับเคี่ยวของอำนาจ ความแค้น และความรักที่รอเธออยู่ได้หรือไม่

**ข้อมูลการจัดแสดง**
หงส์เหนือมังกร เดอะมิวสิคัล จัดแสดงทั้งหมด 37 รอบการแสดง ตั้งแต่ วันพุธที่ 22 กันยายน พ.ศ. 2553 ถึง วันอาทิตย์ที่ 7 พฤศจิกายน พ.ศ. 2553  รัชดาลัย เธียเตอร์ ศูนย์การค้าเอสพลานาด 
หมายเหตุ วันที่ 13-17 ตุลาคม งดการแสดง เนื่องจากนักแสดงนำ แพท สุธาสินี ป่วยเป็นไข้หวัดใหญ่ 2009

**เพลงประกอบละครเวที**
 ไม่เคยมองข้ามเธอ โดย แพท สุธาสินี- นิยามคำว่าพอ โดย แบงค์ วงแคลช- ไม่เคยมีใครมารัก โดย โตโน่ เดอะสตาร์ 

**นักแสดง**
 สุธาสินี พุทธินันทน์ รับบท หลิว- ปรีติ บารมีอนันต์ รับบท จางเหา- ภาคิน คำวิลัยศักดิ์ รับบท ตี๋เล็ก- ญาณี ตราโมท รับบท เต็งล้อ- กลศ อัทธเสรี รับบท ตี๋ซุ้ง- ประสาท ทองอร่าม รับบท ตี๋ซา- นภาดา สุขกฤต รับบท นภาพร- เลอวิทย์ สังข์สิทธิ์ รับบท เสี่ยจั๊บ- ต่อตระกูล จันทิมา รับบท เสี่ยไฮ้- ทศพล จุรุพันธุ์ รับบท เสี่ยกวง-  เศรษฐินันท์ กนิกาจิรานันท์ รับบท สร้อย

**อ้างอิง**
หมวดหมู่:ละครเวที
หมวดหมู่:ละครเพลงในปี พ.ศ. 2553
ไททานิก 2 หายนะเรือนรก

ไททานิก 2 หายนะเรือนรก (Titanic II, บางครั้งมีชื่อว่า Titanic 2) เป็นภาพยนตร์ภัยพิบัติที่ออกฉายในปี ค.ศ. 2010 ที่เขียนบท กำกับ และนำแสดงโดยเชน แวน ไดก์ และจำหน่ายโดยดิแอสไซลัม ถึงแม้ว่าจะมีชื่อนี้ ภาพยนตร์นี้ไม่ได้เป็นภาคต่อของไททานิค แต่เป็นภาพยนตร์เลียนแบบ

**เนื้อเรื่อง**
เดือนเมษายน ค.ศ. 2012 ซึ่งครบรอบ 100 ปี ของการจมของอาร์เอ็มเอส ไททานิก เรือสำราญลำใหม่ในชื่อ ยูเอสเอส ไททานิก 2 กำลังเดินทางออกจากท่าเป็นครั้งแรกและในเส้นทางเดียวกับอาร์เอ็มเอส ไททานิก เคยเดินทางมาก่อนเมื่อ 100 ปีก่อน
ในระหว่างเดินทาง ผลกระทบของแผ่นดินไหวใต้น้ำทำให้ภูเขาน้ำแข็งในอาร์กติกยุบตัวลงและก่อให้เกิดสึนามิ ทำให้ภูเขาน้ำแข็งลูกหนึ่งบดด้านกราบขวาทั้งหมดของเรือและทำให้เกิดการระเบิดของใบพัดและเครื่องยนต์ ผู้โดยสารกว่าครึ่งจมน้ำตายเสียชีวิต แต่มีผู้โดยสารเพียงสองคนเท่านั้นที่รอดชีวิตและกำลังหาทางดิ้นรนหนีเอาชีวิตรอด

**คำตอบรับ**
ภาพยนตร์นี้ได้รับเสียงวิจารณ์จากนักวิจารณ์ส่วนใหญ่ในแง่ลบ ในเว็บไซต์ TheCriticalCritics.com ภาพยนตร์นี้ถูกระบุเรตติงเป็น "อย่าไปดู" ส่วนในรอตเทนโทเมโทส์ มีผู้รีวิว ไททานิก 2 หายนะเรือนรก เพียงสองอัน (ในเดือนมกราคม ค.ศ. 2022) แต่ไม่มีเรตติงเห็นชอบ ในขณะที่IMDb ภาพยนตร์นี้ได้คะแนนไป 1.6/10 ซึ่งเกือบทั้งหมดเป็นความเห็นในแง่ลบ

**อ้างอิง**

**แหล่งข้อมูลอื่น**
 title=ไททานิก 2 หายนะเรือนรก- ไททานิก 2 หายนะเรือนรก-  ไททานิก 2 หายนะเรือนรก date=2015-07-07  ที่ ดิแอสไซลัม
หมวดหมู่:หนังแผ่น
หมวดหมู่:ภาพยนตร์อเมริกัน
หมวดหมู่:หนังเลียนแบบ
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์เกี่ยวกับอาร์เอ็มเอส ไททานิก
หมวดหมู่:ภาพยนตร์ที่ถ่ายทำในลอสแอนเจลิส
หมวดหมู่:ภาพยนตร์ที่มีฉากบนเรือ
หมวดหมู่:ภาพยนตร์เกี่ยวกับภัยพิบัติ
หมวดหมู่:ภาพยนตร์เกี่ยวกับสึนามิ
พิพิธภัณฑ์เครื่องเล่นกระบอกเสียงและหีบเสียงไทย

พิพิธภัณฑ์เครื่องเล่นกระบอกเสียงและหีบเสียงไทย ตั้งอยู่ที่ 15 ซอยลาดพร้าว 43 แขวงสามเสนนอก เขตห้วยขวาง กรุงเทพมหานคร 10310  จัดตั้งโดย สมาคมนักอนุรักษ์เครื่องเล่นกระบอกเสียงและหีบเสียงไทย เป็นพิพิธภัณฑ์เอกชนที่จัดตั้งขึ้นมาเพื่อเป็นแหล่งความรู้ใหม่สำหรับประชาชนคนไทยที่ต้องการเรียนรู้ประวัติศาสตร์ความเป็นมาเกี่ยวกับกระบวนการบันทึกเสียงของประเทศไทย  พิพิธภัณฑ์มีความโดดเด่น เพราะว่าได้รวบรวมอารยธรรมและรากเหง้าของการบันทึกเสียงในสยามเท่านั้น  เปิดทำการครั้งแรกอย่างเป็นทางการเมื่อวันที่ ๓๐ สิงหาคม พ.ศ. ๒๕๔๘ 
พิพิธภัณฑ์มีการจัดแสดงการจำลองการบันทึกเสียงตั้งแต่เมื่อครั้งคณะละครนายบุศย์ มหินทร์ เดินทางไปบันทึกเสียงครั้งแรกที่เยอรมัน เมื่อปี พ.ศ. ๒๔๔๓  รวมถึงการจัดแสดงกระบอกเสียงหายากที่มีความเกี่ยวเนื่องกับประวัติศาสตร์ชาติไทยโดยตรง เป็นต้นว่า กระบอกเสียง Siamese Patrol ซึ่งเป็นกระบอกเสียงที่มีการบันทึกเสียงเพลงบรรเลงรับเสด็จพระบาทสมเด็จพระจุลจอมเกล้าเจ้าอยู่หัว ณ ประเทศเยอรมัน เมื่อครั้งประพาสยุโรป แต่งโดย  Paul Lincke  การจัดแสดงเพลงสรรเสริญพระบารมีเก่าแก่ที่สุดบนจานเสียง  เรื่องราวจานเสียงร่องกลับทาง ปาเต๊ะเพลงสยาม  การจัดแสดงกำเนิดจานเสียงปาเต๊ะแผ่นแรกของโลก และการจัดแสดงอื่นๆอีกมาก
ผู้อำนวยการ หรือภัณฑารักษ์ คือ นายพฤฒิพล ประชุมผล

**อ้างอิง**

**แหล่งข้อมูลอื่น**
  พิพิธภัณฑ์เครื่องเล่นกระบอกเสียงและหีบเสียงไทย www.talkingmachine.org/ date=2011-07-22 -  ชมพิพิธภัณฑ์กระบอกเสียง ย้อนอดีตการดนตรีสมัยร.5 โดย ASTVผู้จัดการรายวัน 17 สิงหาคม 2548 09:02 น. date=2005-11-16 -  พิพิธภัณฑ์เครื่องเล่นกระบอกเสียงและหีบเสียงไทย เที่ยวทั่วไทย-  THE FIRST ANTIQUE PHONOGRAPH & GRAMOPHONE MUSEUM IN THAILAND-  พิพิธภัณฑ์เครื่องเล่นกระบอกเสียงและหีบเสียงไทย ห้วยขวาง กรุงเทพฯ Eat Drink Travel Guide 
เครื่องเล่นกระบอกเสียง
เดอะกีตาร์

เดอะกีตาร์ (The Guitar Mag) เป็นนิตยสารเกี่ยวกับวงการดนตรีรายเดือน และเป็นนิตยสารเพลงไทยใส่คอร์ดกีตาร์เล่มแรกของประเทศไทย เริ่มผลิตตั้งแต่ปีพ.ศ. 2512 โดย เล็ก วงศ์สว่าง ในนาม วงศ์สว่างการพิมพ์ ผู้ผลิตหนังสือเพลงสากล I.S.SONG HITS
เดิมใช้ชื่อนิตยสาร "THE GUITAR by I.S.SONG HITS" มีรูปเล่มขนาดเล็ก  เนื้อหาในเล่มโดยส่วนใหญ่ เป็นการเสนอบทเพลงไทยสากลที่เกิดขึ้นล่าสุดและได้รับความนิยม โดยมีการใส่คอร์ดกีตาร์ไว้กับเนื้อร้องอย่างถูกต้องแม่นยำ เพื่อให้ผู้อ่านที่มีกีตาร์ได้หัดเล่นกีตาร์ตามคอร์ดที่กำหนด  จนนิตยสารครองความนิยมจากผู้อ่านและมีการพัฒนาหรือปรับเปลี่ยนรูปโฉมเรื่อยมา อีกทั้งยังเป็นต้นแบบของการผลิตหนังสือเพลงยุคปัจจุบัน และเป็นเหมือนใบเบิกทางให้กับศิลปินไทยมากมายซึ่งได้รับการสนับสนุนจากหนังสือเพลงเล่มนี้ อาทิ ดิ อิมพอสซิเบิ้ล, รอยัลสไปรท์, แมคอินทอช, ชาตรี, คีรีบูน, แกรนด์เอ็กซ์  เป็นต้น  
นอกจากนี้ยังเสนอข่าวสารแวดวงการดนตรีอย่างเจาะลึก มีการสัมภาษณ์ศิลปิน นักร้อง นักดนตรี และการแสดงความคิดเห็นทางดนตรี  ทำให้คอลัมนิสต์ที่เขียนประจำให้กับนิตยสาร มีความรู้จักหรือสนิทสนมกับนักดนตรีมากขึ้น
ปัจจุบัน ได้มีการแยกนิตยสารเดอะกีตาร์เป็นสองฉบับ คือ “The Guitar Mag” ซึ่งเจาะลึกเรื่องราวข่าวสารทางดนตรีอย่างเข้มข้นเต็มอรรถรส พร้อมกับคอลัมน์สอนกีตาร์ และ “The Guitar Express” ซึ่งรวบรวมเนื้อเพลงไทยล่าสุดพร้อมคอร์ดกีตาร์ล้วนๆ  โดยมีทายาทของคุณเล็ก วงศ์สว่าง ร่วมบริหารงานด้วย 
ในปี พ.ศ. 2553 นิตยสารเดอะกีตาร์ มีอายุ 40 ปี จึงได้มีการจัดงานเทศกาลดนตรี “The Legend of The Guitar: Celebrating 40th Years Anniversary”  ที่รวบรวมศิลปินเพลงไทยตั้งแต่ยุค 70 จนถึงปัจจุบัน มาร่วมแสดง ในวันเสาร์ที่ 20 และ วันอาทิตย์ที่ 21 พฤศจิกายน พ.ศ. 2553 ณ ริมทะเลสาบ เมืองทองธานี โดยรายได้ส่วนหนึ่งจากการจำหน่ายบัตรมอบให้ มูลนิธิพระดาบส คณะแพทยศาสตร์ศิริราชพยาบาล และ มูลนิธิน้ำใจไทย

**อ้างอิง**

**แหล่งข้อมูลอื่น**
  เว็บไซต์นิตยสารเดอะกีตาร์
หมวดหมู่:นิตยสาร
หมวดหมู่:นิตยสารในประเทศไทย
หมวดหมู่:ดนตรี
วิกิพีเดีย:ดาวเกียรติยศ/ต้นแบบดาว

==วิธีใช้**
ให้ใส่
ในหน้าพูดคุยของผู้ใช้ที่คุณต้องการให้
หมวดหมู่:ดาวเกียรติยศ
ไดโปรโตดอน

ไดโปรโตดอน หรือ วอมแบตยักษ์  หรือ วอมแบตแรด (giant wombat, rhinoceros wombat)  เป็นชื่อเรียกสัตว์เลี้ยงลูกด้วยนมขนาดใหญ่จำพวกหนึ่ง ในอันดับสัตว์มีกระเป๋าหน้าท้อง ซึ่งเคยได้พบที่ทวีปออสเตรเลียเมื่อกว่า 40,000 ปีก่อน แต่ปัจจุบันนี้ได้สูญพันธุ์ไปหมดแล้วไดโปรโตดอนเป็นสัตว์เลี้ยงลูกด้วยนมมีกระเป๋าหน้าท้องที่ใหญ่ที่สุดและมันเป็นอาหารของนักล่าอย่าง สิงโตมาซูเฟียว และ เมกะลาเนีย
ไดโปรโตดอน จัดอยู่ในสกุล Diprotodon มีรูปร่างลักษณะคล้ายตัววอมแบต แต่มีขนาดใหญ่กว่ามาก กล่าวคือ มีความสูงจากพื้นดินถึงหัวไหล่ประมาณ 2 เมตร ลำตัวยาว 3 เมตร น้ำหนักราว 3 ตัน ขณะที่วอมแบตทั่วไปสูงเพียง 25 เซนติเมตร ยาวเกือบ 1 เมตร และมีน้ำหนักราว 20-45 กิโลกรัมเท่านั้น
ไดโปรโตดอน อาศัยอยู่ในพื้นที่ชุ่มน้ำเช่น ห้วยหนองคลองบึง ทั่วไป สาเหตุการสูญพันธุ์ของไดโปรโตดอน ปัจจุบันไม่มีข้อสรุปที่แน่นอน เนื่องจากนักบรรพชีวินวิทยามีทฤษฎีอยู่ 2 ทฤษฎี โดยทฤษฎีแรกเชื่อว่า มันสูญพันธุ์ไปเองโดยสาเหตุธรรมชาติ แต่อีกกลุ่มหนึ่งเชื่อว่าสูญพันธุ์เพราะถูกล่าจากมนุษย์ซึ่งเป็นบรรพบุรุษของชาวอะบอริจินส์ ซึ่งเป็นชนเผ่าพื้นเมืองของออสเตรเลีย ทั้งที่มีหลักฐานบ่งว่ามนุษย์เพิ่งอพยพมาสู่ออสเตรเลียครั้งแรกเมื่อ 5,000 ปีก่อนนี้เอง
อย่างไรก็ดี มีความเชื่อของชาวอะบอริจินส์อยู่ประการหนึ่ง ถึงสัตว์ประหลาดขนาดใหญ่ที่ดุร้ายและกินมนุษย์โดยเฉพาะผู้หญิงเป็นอาหาร ที่มีชื่อว่า "บันยิป" (Bunyip) โดยเชื่อว่า บันยิปเป็นวิญญาณของสิ่งชั่วร้ายต่าง ๆ ที่มารวมกัน และเชื่ออีกว่าบันยิปจะอาศัยอยู่ตามพื้นที่ชุ่มน้ำต่าง ๆ ทั่วออสเตรเลีย จึงมีการสันนิษฐานว่า หากบันยิปมีอยู่จริง ก็อาจจะเป็นไดโปรโตดอนที่ยังหลงเหลือเผ่าพันธุ์มาจนปัจจุบัน ก็เป็นได้

**ดูเพิ่ม**
บันยิป

**อ้างอิง**

**แหล่งข้อมูลอื่น**
 ยักษ์ใหญ่ที่สาบสูญ โดยเนชั่นแนล จีโอกราฟิก
หมวดหมู่:สัตว์ที่พบในประเทศออสเตรเลีย
หมวดหมู่:สัตว์เลี้ยงลูกด้วยน้ำนมยุคก่อนประวัติศาสตร์ในทวีปออสเตรเลีย
หมวดหมู่:พอสซัม
รามสูร

รามสูร เป็นชื่อของยักษ์ตนหนึ่งมีฤทธิ์เดชมาก เป็นตัวละครในวรรณคดีเรื่องรามเกียรติ์

**การต่อสู้**
ปรากฏในวรรณกรรมรามเกียรติ์ สองครั้ง ได้แก่
# ครั้งแรกเป็นการต่อสู้ระหว่างรามสูรกับเทพอรชุน กล่าวคือ นางเมขลาได้รับหน้าที่ดูแลดวงแก้วแห่งมหาสมุทร ซึ่งรามสูรอยากได้ จึงเข้ามาแย่งชิง เป็นที่มาของตำนาน "ฟ้าผ่า" "ฟ้าแลบ" ซึ่งฟ้าผ่ามาจากขวานของรามสูรที่ถูกกับก้อนเมฆ ฟ้าแลบมาจากการที่นางมณีเมขลาล่อแก้วแล้วส่องประกายมายังเบื้องล่าง  เทพอรชุนมาเห็นเข้าก็เข้ามาห้ามปราม ด้วยว่าเป็นการไม่เหมาะไม่ควรที่ชายจะไปไล่ล่าชิงของจากหญิง เทพอรชุนเข้าต่อสู้เพราะรามสูรไม่ยอมเลิกรา จนสุดท้าย เทพอรชุนพลาดท่าถูกรามสูรจับเท้าเหวี่ยงฟาดกับเขาพระสุเมร เป็นเหตุให้พระอินทร์ต้องเชิญพาลีและสุครีพมาตั้งให้ตรง
# ครั้งที่สอง เป็นคราวที่ พระรามกำลังเดินทางกลับมาจากพิธียกศรซึ่งท้าวทศรถก็มาด้วย รามสูรมานอนขวางทาง พอทราบว่า ท้าวทศรถ ผู้มีความเก่งกาจเป็นอย่างมาก ก็ต้องการจะลองฝีมือ แต่ท้าวทศรถกล่าวว่าตนแก่ชรา ฝีมือไม่เท่าครั้งก่อน พระรามจึงอาสาออกสู้กับรามสูร พระรามปล่อยศรไปจนรามสูรยอมแพ้ และมอบธนูให้พระรามหนึ่งคัน ซึ่งต่อมาพระรามก็นำมาใช้ต่อกรกับพระยาขร คราวที่นางสำมนักขา ไปยุยงให้มาต่อสู้กับพระราม

**อ้างอิง**
หมวดหมู่:ตัวละครที่เป็นยักษ์
หมวดหมู่:ตัวละครในรามเกียรติ์
พระพาย

พระพาย (เทวนาครี: वायु; "วายุ") เป็นเทพแห่งลมตามคติศาสนาฮินดู เป็นเทพแห่งธรรมชาติ เช่นเดียวกับพระพิรุณ (ฝน), พระอัคนี (ไฟ), พระแม่คงคา (น้ำ), พระแม่ธรณี (พื้นดิน) 
พระพายเป็นบุตรของพระกัศยปะและพระแม่อทิติ มีหน้าที่ให้ลมแก่สามโลก ในวรรณคดีมหาภารตะ พระพายเป็นบิดาของภีมะ และในวรรณคดีรามเกียรติ์พระพายเป็นบิดาของ หนุมานและยังเป็นปู่ของมัจฉานุกับอสุรผัด
ตามคัมภีร์วิษณุปุราณะว่า พระพายเป็นกษัตริย์แห่งคนธรรพ์ สำหรับรูปร่างลักษณะของพระพาย มีแตกต่าง หลากหลายออกไป  ในพระเวทระบุว่า พระพาย มีกายสีขาวลักษณะงดงามยิ่งนัก ทรงสัตว์พาหนะจำพวกแอนทิโลปหรือกวาง
นอกจากนี้แล้ว พระพายยังถือเป็นเทพประจำทิศตะวันตกเฉียงเหนือ (พายัพ) โดยคำว่า "พายัพ" เป็นภาษาสันสกฤต อ่านว่า "วายวฺย" เมื่อถอดความแล้วจะหมายถึง "ทิศของวายุ" 

**อ้างอิง**
หมวดหมู่:เทพแห่งลม
หมวดหมู่:โลกบาล
หมวดหมู่:เทวดาในศาสนาฮินดู
หมวดหมู่:ตัวละครในมหาภารตะ
โรคครอยตส์เฟลดต์-จาค็อบ

โรคครอยตส์เฟลดต์-จาค็อบ (Creutzfeldt-Jakob disease, CJD) เป็นภาวะสมองเสื่อมที่พบเจอได้ยาก และนับว่าเป็นโรคสมองที่เป็นรูพรุนสามารถติดต่อได้ (Transmissible spongiform encephalopathy) โรคนี้ถูกกล่าวครั้งแรกโดยฮันส์ แกร์ฮาร์ท คร็อยทซ์เฟ็ลท์ (Hans Gerhard Creutzfeldt) จิตแพทย์ชาวเยอรมันเมื่อ พ.ศ. 2463 (ค.ศ. 1920) และต่อมาโดยอัลฟ็อนส์ มาเรีย ยาค็อพ (Alfons Maria Jakob) อาการที่พบในระยะแรกมีลักษณะคล้ายภาวะสมองเสื่อม เช่นการสูญเสียความจำ การเปลื่ยนแปลงทางพฤติกรรม มีความบกพร่องทางการเคลื่อนไหวและการมองเห็น ส่วนใหญ่อาการของโรคนี้จะเกิดขึ้นกับคนที่มีอายุ 60 ปีขึ้นไป และ 1 ปีหลังได้รับการวินิจฉัยผู้ป่วยร้อยละ 70 เสียชีวิตลง  
สาเหตุของโรคเกิดจากโปรตีนพรีออน ซึ่งเป็นโปรตีนที่มีคุณสมบัติในการเปลี่ยนโครงสร้างของโปรตีนปกติให้เป็นรูปแบบก่อโรค ลักษณะของโรคจะแบ่งออกเป็นสามประเภทคือ
# Sporadic CJD โรคที่เกิดขึ้นเอง โดยผู้ป่วยไม่ได้มีประวัติการติดเชื้อ หรืออยู่ในสภาวะจุดเสี่ยงของการติดเชื้อ พบเจอในร้อยละ 85 ของผู้ป่วย
# Hereditary CJD โรคติดต่อทางพันธุกรรม พบเจอในร้อยละ 10-15 ของผู้ป่วยที่พบในประเทศสหรัฐอเมริกา
# Acquired CJD โรคติดต่อโดยการสัมผัสเนื้อเยื้อสมองหรือประสาทจากผู้ป่วยอื่น ส่วนใหญ่เกิดจากการผ่าตัด พบเจอในร้อยละ ต่ำกว่า 1 ของผู้ป่วย
ณ ตอนนี้ยังไม่มีหนทางรักษาโรคครอยตส์เฟลดต์-จาค็อบ มีเพียงแต่ยาระงับปวด เช่น โอปิออยด์ และยากันชัก เช่น โคลนาซีแพม ที่สามารถบรรเทาอาการของโรคนี้ได้ โรคนี้ไม่ใช่โรคเดียวกันกับโรควัวบ้า (boline spongiform encephalopathy) 

**อ้างอิง**
หมวดหมู่:Transmissible spongiform encephalopathies
หมวดหมู่:โรคเสื่อมของระบบประสาท
หมวดหมู่:การติดเชื้อไวรัสที่ระบบประสาทส่วนกลาง
หมวดหมู่:โรคหายาก
เดชคัมภีร์บีชุนมู

เดชคัมภีร์บีชุนมู ชื่อภาษาไทยของภาพยนตร์กำลังภายในสัญชาติเกาหลีเรื่อง Bichunmoo (ฮันกึล: 비천무, ฮันจา: 飛天舞, ระบบกระทรวงวัฒนธรรมเกาหลี 2000: Bicheonmu, ระบบแมกคูน-ไรซ์ชาวเออร์: Pich'ŏnmu) นำแสดงโดย ชิน ฮุนจุน, คิม ฮีซุน, แจง เจยอง บทภาพยนตร์และกำกับการแสดงโดย คิม ยองจุน  

**เนื้อเรื่องย่อ**
เมื่อราชวงศ์หยวนสิ้นอำนาจ รัฐทั่วแผ่นดินจีนตกอยู่ใต้อำนาจจักรวรรดิมองโกล ซึ่งถือสิทธิ์ปกครองชาวมองโกล, ชาวฮั่น และ ชาวโครยออพยพ (บรรพบุรุษชาวเกาหลี) สร้างปัญหาความขัดแย้งระหว่างชนชาติ ให้ลุกลามไปทั่ว และทวีความรุนแรงขึ้นเรื่อย ๆ ในขณะที่ขุนนางมัวเมาอยู่กับการแก่งแย่งยศถาบรรดาศักดิ์
เรื่องราวทั้งหมดเริ่มต้นขึ้นที่การต่อสู้อันดุเดือด ระหว่างกองทหารมองโกลกับสิบนักดาบ ซึ่งมีหัวหน้าคือ จา ฮาลาง ทั้ง ๆ ที่ได้รับชัยชนะ แต่จาฮาลางกลับไม่ยินดีต่อสิ่งที่ได้รับ เขายังคงสับสนภายใต้การครุ่นคิด ถึงภาพของซัลหลีและลูกชายของเธอ ในคฤหาสน์ซึ่งพาเขาย้อนกลับไปในฤดูใบไม้ผลิ ปี ค.ศ. 1343 ณ ซานเหมฮูน เมืองยุทธศาสตร์สำคัญของจีน

จินฮา เด็กหนุ่มเร่รอนชาวโครยอ กับ ซัลหลี ลูกสาวแม่ทัพมองโกล เป็นเพื่อนสินทกันตั้งแต่เยาว์วัย จนเติบโตเป็นหนุ่มสาวพร้อมสัมพันธ์ที่งอกงามเป็นความรัก ทว่าทารูกะ พ่อของซัลหลีพยายามขัดขวางด้วยการยกบุตรสาวให้อยู่ในการดูแลของเมืองโซฮัง เวลาผ่านไปจินฮาได้รู้ความจริงเกี่ยวกับการตายของพ่อแม่ จากคำสารภาพของควาคจังผู้เป็นลุง หลังจากควาคจังเสียชีวิต จินฮาจึงออกเดินทางไปโซฮังทันที ด้วยตำแหน่งหัวหน้าสายลับ "บิซุน" หน่วยสอดแนมของกองทัพ จินฮาเกือบจบชีวิตโดยฝีมือของผู้ลอบสังหาร บังเอิญจังหวางเข้ามาช่วยเขาไว้ทัน จินฮาจึงได้พบกับซัลหลีอีกครั้ง ทั้งคู่ลักลอบพบกัน จนกระทั่งจินฮาเกิดติดกับของจังหวางและทารูกะ เขาถูกทำร้ายจนพลัดตกหน้าผาแต่รอดตาย คราวนี้จินฮาเปลื่ยนชื่อเป็นจาฮาลาง มือสังหารผู้ไร้หัวใจ ที่กลับมาล้างแค้นทารูกะ และสร้างความหายนะ ให้แก่ตระกูลของจังหวาง ที่นั่นเขาพบซัลหลีอีกครั้ง แต่สำหรับความสัมพันธ์ของคนทั้งสอง ทุกอย่างได้เปลี่ยนแปลงไปแล้ว

**เบื้องหลังและคำวิจารณ์**
Bichunmoo เป็นภาพยนตร์แนวกำลังภายในที่มิใช่สัญชาติฮ่องกงหรือจีนแบบที่คุ้นเคยกัน แต่เป็นสัญชาติเกาหลี จึงนับเป็นของแปลกใหม่ (แต่ได้ถ่ายทำในประเทศจีน และได้ทีมงานกำกับคิวแอ๊คชั่นจาก เดชคัมภีร์เทวดา เป็นผู้กำกับ) ภาพยนตร์ฉายในปี ค.ศ. 2000 การฉายในประเทศเกาหลีใต้ประสบความสำเร็จเป็นอย่างยิ่ง และทำรายได้อย่างงดงาม ภาพยนตร์ประสบความสำเร็จจนกระทั่งมีการสร้างต่อเป็นซีรีส์ (ในประเทศไทยใช้ชื่อภาษาไทยว่า บีชุนมู คัมภีร์ผงาดฟ้า) และมันฮวา (หนังสือการ์ตูนเกาหลี) ในชื่อเดียวกันนี้ในเวลาต่อมา
แต่ทว่าเสียงวิจารณ์กลับออกมาไม่ค่อยจะดีนัก ถึงแม้ว่าจะมีคำชมในด้านเทคนิคและการถ่ายทำที่สร้างออกมาได้อย่างสนุกเร้าใจ แต่ทว่าอารมณ์และบทภาพยนตร์กลับทำได้ไม่ดีนัก จนมีนักวิจารณ์ในประเทศเกาหลีใต้เองวิจารณ์ว่าเป็นหนึ่งในภาพยนตร์ที่แย่ที่สุดของ คิม ฮีซุน นักแสดงนำหญิงในเรื่องเลยทีเดียว
ในเว็บไซต์ IMDb ได้ให้คะแนนภาพยนตร์เรื่องนี้เพียง 6.2 ดาว จากทั้งหมด 10 ดาว

**อ้างอิง**

**แหล่งข้อมูลอื่น**
  ภาพยนตร์ตัวอย่าง-  ข้อมูลจาก IMDb-  ข้อมูลจากสยามโซน
หมวดหมู่:ภาพยนตร์เกาหลี
หมวดหมู่:ภาพยนตร์กำลังภายใน
หมวดหมู่:ภาพยนตร์เกาหลีใต้ที่ออกฉายในปี พ.ศ. 2543
หมวดหมู่:ภาพยนตร์ศิลปะการต่อสู้
ควิกซิลเวอร์

* ควิกซิลเวอร์ (บริษัท) (Quiksilver, Inc.) บริษัทผลิตชุดโต้คลื่น- ควิกซิลเวอร์ (หนังสือการ์ตูน) (Quicksilver) หรือพีเอโทร แมกซิมอฟฟ์ ตัวละครจากมาร์เวลคอมิกส์
เดอะซิมส์ 3 (คอนโซล)

เดอะซิมส์ 3 (เดอะซิมส์ ทรีดี สำหรับ นินเทนโด ทรีดีเอส) เป็นเกม เดอะซิมส์ 3 สำหรับเครื่องเล่น เอกซ์บอกซ์ 360, เพลย์สเตชัน 3, นินเทนโด วี, และ นินเทนโด ดีเอส 

**เพลงที่ใช้ในเกม**
3OH!3 - Double Vision
*Flo Rida and Jovi - Fresh I Stay
*School of Seven Bells - Dust Devil

**อ้างอิง**

**แหล่งข้อมูลอื่น**
  The Sims 3 official web site
หมวดหมู่:เดอะซิมส์
หมวดหมู่:วิดีโอเกมที่ออกวางจำหน่ายในปี พ.ศ. 2553
หมวดหมู่:เกมสำหรับนินเท็นโดดีเอส
มารีนา กาเรลลา

มารีนา พระชายาในเจ้าชายไมเคิลแห่งกรีซและเดนมาร์ก (Marina, Consort of Prince Michael of Greece and Denmark; เกิด: 17 กรกฎาคม พ.ศ. 2483) มีนามเดิมว่า มารีนา กาเรลลา (Μαρίνα Καρέλλα) พระชายาในเจ้าชายไมเคิลแห่งกรีซและเดนมาร์ก พระโอรสในเจ้าชายคริสโตเฟอร์และกรีซและเดนมาร์ก กับเจ้าหญิงฟร็องซัวแห่งออร์เลออง

**ประวัติ**
มารีนา พระชายาในเจ้าชายไมเคิลแห่งกรีซและเดนมาร์ก เกิดเมื่อวันที่ 17 กรกฎาคม พ.ศ. 2483 ณ กรุงเอเธนส์ ราชอาณาจักรกรีซ เป็นธิดาของทีโอดอร์ กาเรลลา กับเอลลี คาลิกิโอปูโลส ชาวกรีซ  เธอเคยเป็นจิตรกรเกี่ยวกับงานประติมากรรม และงานวาดภาพก่อนหน้าที่เธอเสกสมรส และปัจจุบันเธอก็ยังแสดงผลงานของเธออยู่ โดยจัดแสดงในสหรัฐอเมริกา

**เสกสมรส**
ในปี 7 กุมภาพันธ์ พ.ศ. 2508 มารีนา ได้เสกสมรสกับเจ้าชายไมเคิลแห่งกรีซและเดนมาร์ก ณ พระราชวังหลวงในกรุงเอเธนส์ แต่การสมรสของทั้งคู่เป็นการสมรสแบบต่างฐานันดร เนื่องจากบิดาและมารดาของเธอเป็นสามัญชน ด้วยเหตุนี้จึงกลายเป็นการตัดสิทธิในการสืบราชบัลลังก์ของเจ้าชายไมเคิลซึ่งรวมไปถึงผู้สืบสันดานด้วย ซึ่งการตัดสินใจออกจากการสืบราชบัลลังก์ครั้งนี้เกิดขึ้นภายหลังจากการอนุมัติการสมรสจากสมเด็จพระราชาธิบดีคอนสแตนตินที่ 2 แห่งกรีซ
ด้วยเหตุนี้มารีนาจึงไม่มีอิสริยยศเป็น เจ้าหญิงแห่งกรีซและเดนมาร์ก แต่เธอจะได้รับชื่อเป็น มารีนา พระชายาในเจ้าชายไมเคิลแห่งกรีซและเดนมาร์ก  ส่วนผู้สืบเชื้อสายของเธอจะมีพระอิสริยยศเป็น เจ้าชาย/เจ้าหญิงแห่งกรีซ โดยพระโอรสธิดาที่จะกำเนิดมาในเบื้องหน้านั้นจะได้รับการยอมรับจากพระมหากษัตริย์ แต่ไม่ถูกยกเป็น Royal Highness และไม่มีสร้อยพระนาม เจ้าชาย/เจ้าหญิงแห่งเดนมาร์ก ซึ่งเป็นเชื้อสายขั้นต้นพระราชวงศ์กรีซ

**พระธิดา**
ทั้งสองมารีนาและพระสวามีได้มีพระธิดาด้วย 2 พระองค์ ได้แก่
# เจ้าหญิงอเล็กซันดราแห่งกรีซ (15 ตุลาคม พ.ศ. 2511 —) เสกสมรสกับนายนิโกลาส มีร์ซายันตซ์ มีบุตรชายด้วยกันสองคน ได้แก่ ทิกรัน มีร์ซายันตซ์ และดาริอุส มีร์ซายันตซ์
# เจ้าหญิงโอลกาแห่งกรีซ (17 พฤศจิกายน พ.ศ. 2514 —) เสกสมรสกับเจ้าชายไอโมน ดยุกแห่งอาพูเลีย พระโอรสในเจ้าชายอาเมเดโอ ดยุกแห่งออสตา พระนัดดาในเจ้าหญิงไอรีนแห่งกรีซและเดนมาร์ก พระราชธิดาในสมเด็จพระราชาธิบดีคอนสแตนตินที่ 1 แห่งกรีซ เจ้าชายไอโมน และเจ้าหญิงโอลกา มีพระโอรสด้วยกันสองพระองค์ คือ เจ้าชายอุมแบร์โตแห่งเพียดมอนด์ และเจ้าชายอเมเดโอ ดยุกแห่งอาบรูซซี

**อ้างอิง**

**แหล่งข้อมูลอื่น**
work=Art in America
*language=el ,en
หมวดหมู่:บุคคลจากเอเธนส์
หมวดหมู่:จิตรกรชาวกรีก
หมวดหมู่:ประติมากร
หมวดหมู่:ราชวงศ์กลึคส์บวร์ค
อัลบาโร อาร์เบโลอา

อัลบาโร อาร์เบโลอา โกกา (Álvaro Arbeloa Coca; เกิด 17 มกราคม ค.ศ. 1983) เป็นอดีตนักฟุตบอลชาวสเปน

**รางวัลเกียรติยศ**

**เรอัลมาดริด**
 ยูฟ่าซูเปอร์คัพ: 2014

**อ้างอิง**

**แหล่งข้อมูลอื่น**
 Real Madrid official profile- BDFutbol profile- National team data date=2012-05-31  
*39852- LFChistory.net player profile- ESPN Profile date=2010-06-03 - Transfermarkt profile- 2010 FIFA World Cup profile date=2013-10-17 
*26028
*297330- Álvaro Arbeloa's Official Site date=2011-04-02   
หมวดหมู่:ผู้เล่นในฟุตบอลโลก 2010
หมวดหมู่:นักฟุตบอลชาวสเปน
หมวดหมู่:นักฟุตบอลทีมชาติสเปน
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นในชุดชนะเลิศฟุตบอลโลก
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในลาลิกา
หมวดหมู่:บุคคลจากแคว้นกัสติยาและเลออน
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:กองหลังฟุตบอล
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:ผู้เล่นในชุดชนะเลิศฟุตบอลชิงแชมป์แห่งชาติยุโรป
หยาง (สตรีทไฟท์เตอร์)

หยาง (ヤン; Yang) เป็นตัวละครจากเกมสตรีทไฟท์เตอร์ ปรากฏตัวครั้งแรกในสตรีทไฟท์เตอร์ III ซึ่งใช้วิชามวยเคมโปผสานวิชาหมัดแปดปรมัตถ์จากฮ่องกง ซึ่งมีทรงผมแบบเดียวกันกับโทรวา บาร์ตัน ที่เป็นตัวละครจากกันดั้มวิง เนื้อหาในเกมมีการระบุว่าหยางเป็นผู้ที่ชอบชอบเล่นโรลเลอร์เบลด ส่วนพี่ชายฝาแฝดของเขาที่มีชื่อว่าหยุนนั้นชอบเล่นสเก็ตบอร์ด
ผู้ให้เสียงพากย์หยางคือ โคจิ โทเบะ ในภาคนิวเจเนอเรชั่นกับภาคเซคันด์อิมแพ็ค และมาซากาสึ ซูซูกิ ในภาคเธิร์ดสไตรค์ นอกจากนี้ หยางยังได้ปรากฏตัวในซูเปอร์สตรีทไฟท์เตอร์ IV: อาเขดอิดิชัน

**ประวัติตามท้องเรื่อง**
สองพี่น้องตระกูลลีเป็นญาติกับ ลี ซึ่งเป็นลุงของเขาที่หายสาบสูญไปในการแข่งขัน เวิลด์วอริเออร์ครั้งที่หนึ่ง ไม่มีใครทราบแน่ชัดถึงที่อยู่ปัจจุบันของเขา ทราบเพียงแต่ว่าลุงของพวกเขาได้ร้องขอให้เก็นได้ทำการฝึกวิชาให้แก่พวกเขา หยางได้เข้าร่วมการแข่งขันพร้อมกับหยุน ซึ่งเป็นพี่ชายฝาแฝดของเขาในรายการเวิลด์วอริเออร์ เพื่อแสดงความสามารถของเขาให้โลกได้ประจักษ์
เหตุการณ์อื่น
แม้ว่าหยางจะไม่ได้ปรากฏตัวอย่างเป็นทางการในสตรีทไฟท์เตอร์ซีโร่ 3 แต่เขากับหยางซึ่งเป็นพี่ชายฝาแฝดได้ออกค้นหานักแสดงระดับตำนานที่มีชื่อว่าเฟยหลงไปทั่วโลก ด้วยความหวังที่พวกเขาจะเป็นดาราภาพยนตร์ที่มีชื่อเสียงบ้าง แล้วเขาก็ได้มาพบกับดี เจย์ ผู้ซึ่งมีความเป็นไปได้ที่จะชี้นำเบาะแสสู่เฟยหลง โดยหยุนได้ทำการต่อสู้กับดีเจย์และได้รับชัยชนะ หยุนได้ทราบถึงข่าวลือเกี่ยวกับเฟยหลงว่าทำงานให้กับชาโดลู แต่ดีเจย์ได้ยืนยันว่าข่าวลือดังกล่าวเป็นเท็จ และยังบอกด้วยว่าเฟยหลงไม่ได้เป็นคนเลว จากการช่วยเหลือของดีเจย์ทำให้พวกเขาได้พบกับเฟยหลงแล้วพวกเขาก็ได้ต่อสู้กันเพื่อล้วงเอาความจริงออกมา ภายหลังจากที่สองพี่น้องตระกูลลีได้รับชัยชนะแล้ว เฟยหลงได้บอกแก่หยุนและหยางว่าเขาเพียงแค่ลักลอบเข้าไปสืบเบาะแสของผู้นำขององค์การที่มีชื่อว่าเวก้า สองพี่น้องตระกูลลีจึงตัดสินใจที่จะช่วยเหลือเฟยหลงปกป้องโลกไม่ให้ตกอยู่ใต้อำนาจของชาโดลู แต่น่าเสียดายที่ทั้งพี่น้องตระกูลลีรวมถึงเฟยหลงถุกจับกุมตัวโดยชาโดลู แต่ถึงกระนั้นพวกเขาก็สามารถหลบหนีออกมาได้ และเริ่มปฏิบัติหน้าที่ของพวกเขาในทันที เฟยหลงให้หยุนจัดการในส่วนที่เกี่ยวข้องกับกลุ่มหญิงสาวที่ถูกล้างสมองที่เรียกกันว่าดอลล์ในสังกัดชาโดลู เมื่อเขาพบกับเวก้ากำลังเหยียบย่ำหยุนกับเฟยหลงใต้ฝ่าเท้า เวก้าได้ยื่นข้อเสนอให้เขาเข้าร่วมองค์การชาโดลู แต่พวกเขาก็ปฏิเสธ พร้อมกับเข้าต่อสู้กันอย่างดุเดือด และด้วยความช่วยเหลือของเฟยหลง จึงได้ทำให้พวกเขาได้รับชัยชนะในที่สุด เฟยหลงกล่าวขอบคุณพวกเขา และสองพี่น้องตระกูลลีก็กลับมาปรากฏตัวอีกครั้งในฐานะของนักแสดงภาพยนตร์ของตนเองที่มีชื่อว่า สตรีทคิง 2: สามมังกรอหังการ์ ซึ่งสมกับความปรารถนาของพวกเขาในที่สุด
ซูเปอร์สตรีทไฟท์เตอร์ IV
หยางได้รับการยืนยันแล้วว่าจะมาปรากฏตัวในซูเปอร์สตรีทไฟท์เตอร์ IV: อาเขดอิดิชัน รวมทั้งในระบบออนไลน์ ซึ่งมีรูปแบบการโจมตีที่พลิกแพลงและต่อเนื่องดังเช่นทุกภาคที่ผ่านมา

**อ้างอิง**
 นิตยสารเกมแม็คออนไลน์ (สนพ.อนิเมทกรุ๊ป)- นิตยสารเมก้า (สนพ.วิบูลย์กิจ)

**แหล่งข้อมูลอื่น**
  ข้อมูลที่เกี่ยวข้องกับ "หยาง" -  บริษัทแคปคอมผู้ผลิตเกมสตรีทไฟท์เตอร์ 
หมวดหมู่:ตัวละครจากเกมสตรีทไฟท์เตอร์
หมวดหมู่:ตัวละครชาวฮ่องกง
รายชื่อตอนในวัยซนคนการ์ตูน (อะนิเมะ)

รายชื่อตอนของอะนิเมะเรื่อง วัยซนคนการ์ตูน

**รายชื่อตอนของวัยซนคนการ์ตูน**
รายชื่อตอนและเพลงปิดของเรื่อง วัยซนคนการ์ตูน ที่ฉายในญี่ปุ่น
ในช่วง 2 ตุลาคม พ.ศ. 2553 - 2 เมษายน พ.ศ. 2554

**ช่วงแรก**
 เพลงเปิดที่ใช้ : Blue Bird โดย Kobukuro
 เพลงปิดที่ใช้ : BAKUROCK ~Mirai no Rinkakusen~ (บาคุร๊อก ~เค้าโครงแห่งอนาคต~) โดย YA-KYIM

**ช่วงหลัง**
 เพลงเปิดที่ใช้ : Blue Bird (ท่อนหลัง) โดย Kobukuro
 เพลงปิดที่ใช้ : Genjitsu to iu Na no Kaibutsu to Tatakau Mono Tachi (เหล่าผู้คนที่ต่อสู้กับปิศาจที่ชื่อความเป็นจริง) โดย Takahashi Yuu

**อ้างอิง**
รายชื่อตอนของอะนิเมะ วัยซนคนการ์ตูน
ว
หมวดหมู่:วัยซนคนการ์ตูน
ทฤษฎีการพยาบาล

ทฤษฎีการพยาบาล (Nursing theory) เป็นคำที่สื่อถึงความรู้ด้านการพยาบาลที่ใช้สำหรับการฝึกฝนวิชาการพยาบาล โดยการศึกษาวิชาชีพของเหล่าพยาบาลจะเป็นเรียนวิชาที่เชื่อมโยงต่อกันซึ่งมีการประยุกต์ในการจัดการฝึกฝน ความรู้เหล่านี้อาจจะได้มาจากการศึกษาจากประสบการณ์จริง, จากแหล่งข้อมูลทางการอย่างเช่น จากการวิจัยการพยาบาล หรือจากแหล่งข้อมูลอื่นที่ไม่ใช่การพยาบาล เป็นการยากที่กล่าวถึงทฤษฎีการพยาบาลได้อย่างถูกประเด็นทั้งหมด การพยาบาลอาจเป็นได้หลายความหมายสำหรับแต่ละบุคคล หลายมหาวิทยาลัยมีความเห็นพ้องต้องกันว่าวิชาการพยาบาลเป็นวิทยาศาสตร์ที่เกี่ยวข้องกับผู้คน, สิ่งแวดล้อม และกระบวนการเผาผลาญ โดยอยู่ในวิสัยทัศน์วิชาที่เกี่ยวข้องกับการดูแลสุขภาพ ประเด็นที่น่าสนใจคือ 90 เปอร์เซ็นต์ของทฤษฎีการพยาบาลนี้ ได้เริ่มมีขึ้นในช่วงยี่สิบปีที่ผ่านมานี้ โรงเรียนหลายแห่งสนับสนุนนักเรียนให้เรียนรู้ถึงหลักปรัชญาของการพยาบาลที่มีอยู่ในหลักสูตร ซึ่งบางคนอาจโต้แย้งว่า ทฤษฎีที่มีอยู่มากมายนี้อาจเป็นอันตรายต่อภาคปฏิบัติ และอาจเป็นการทำลายวิสัยทัศน์โดยทั่วไป บุคคลอื่นยังได้กล่าวว่าศาสตร์นี้จัดอยู่ในช่วงแรกเริ่ม และต้องใช้ระยะเวลาอย่างพอเพียงในการเข้าถึงสำหรับความต้องการนำกลยุทธ์ที่ได้รับการรับรองมาใช้จริง
รูปแบบของการพยาบาล เป็นแบบอุดมคติของการพยาบาลในด้านทฤษฎีและแนวคิด ใช้ในการประเมินผล, วางแผน และดำเนินการดูแลผู้ป่วยสำหรับเหล่าพยาบาล นอกจากนี้ ยังช่วยพยาบาลในการดูแลให้เป็นไปอย่างสม่ำเสมอและราบรื่น

**แนวคิดเกี่ยวกับทฤษฎีการพยาบาลต่างๆ**
ตัวอย่างแนวคิดทฤษฎีการพยาบาลรูปแบบต่างๆ มีดังต่อไปนี้:- ทฤษฎีการพยาบาลของนิวแมน- ทฤษฎีการพยาบาลของรอย- ทฤษฎีการพยาบาลของโอเร็ม

**อ้างอิง**

**แหล่งข้อมูลอื่น**
  Nursing Theory Page date=2010-10-22 -  Nurses.info date=2010-11-26 -  Nursing Theory Network-  Nightingale's Notes on Nursing at project Gutenberg-  Care Plan/Theory Samples date=2010-10-19 
หมวดหมู่:พยาบาลศาสตร์
สงครามเกียรติยศ มิตรภาพเหนือพรมแดน

สงครามเกียรติยศ มิตรภาพเหนือพรมแดน ชื่อภาษาไทยของภาพยนตร์เกาหลีเรื่อง Joint Security Area (ตัวย่อ: JSA, ฮันกึล: 공동경비구역JSA, ฮันจา: 共同警備區域JSA, ระบบกระทรวงวัฒนธรรมเกาหลี 2000: Gongdong Gyeongbi Guyeok JSA, ระบบแมกคูน-ไรซ์ชาวเออร์: Kongdong Kyŏngbi Kuyŏk JSA) นำแสดงโดย ลี ยองเอ, ซอง กังโฮ, ชิน ฮาคุน กำกับการแสดงโดย ปาร์ค ชาน-วุค

**เรื่องย่อ**
ในเขตพรมแดนระหว่างเกาหลีเหนือและเกาหลีใต้ที่เรียกว่า DMZ หรือ JSA มีการพบศพทหารเกาหลีเหนือ 2 นายเสียชีวิต และเพื่อสอบสวนหาข้อเท็จจริง ทางการของทั้ง 2 ประเทศได้ส่ง พันตรีหญิง โซฟี อี.จีน (ลี ยองเอ) นายทหารหญิงลูกครึ่งเกาหลี-สวิสเซอร์แลนด์ มาสอบสวน โดยเน้นย้ำว่าต้องให้เป็นกลางอย่างแท้จริง แต่ทั้ง 2 ประเทศให้ข้อมูลพาดพิงกัน เมื่อเธอสืบจนพบความจริงบางอย่าง ซึ่งทำให้นายทหารที่เกี่ยวข้องต้องฆ่าตัวตาย และเมื่อยิ่งสืบสาวราวเรื่องเท่าไหร่ ก็พบเรื่องความราวมิตรภาพของคนจาก 2 สัญชาติที่ลึก ๆ แล้วเขาก็คือพี่น้องร่วมชาติกันมาก่อน

**เบื้องหลังและความสำเร็จ**
Joint Security Area เป็นภาพยนตร์แอ๊คชั่นสัญชาติเกาหลี ที่ออกฉายในปี ค.ศ. 2000 ที่ว่าด้วยประเด็นเรื่องการรวมชาติของเกาหลีเหนือและเกาหลีใต้ ที่เป็นประเด็นที่ถูกพูดถึงและอ่อนไหวอย่างมากในปัจจุบัน 
เมื่อภาพยนตร์ออกฉายได้รับความสำเร็จอย่างดียิ่ง ทั้งรายได้และคำวิจารณ์ โดยสามารถทำรายได้ได้เป็นอันดับหนึ่งของประเทศ โดยสามารถทำได้เหนือกว่า Shiri ซึ่งเป็นภาพยนตร์แอ๊คชั่นเช่นกันเมื่อปี ค.ศ. 1999 และได้รับรางวัลต่าง ๆ มากมาย เช่น ภาพยนตร์ยอดเยี่ยม Blue Dragon Film Awards 2000, ภาพยนตร์ยอดเยี่ยม Grand Bell Awards 2001 และได้รับการเสนอชื่อชิงรางวัลภาพยนตร์ยอดเยี่ยมในเทศกาลภาพยนตร์เบอร์ลิน ในปี ค.ศ. 2001 อีกด้วย
ได้รับการวิจารณ์ว่า ตอนท้ายเรื่องจบลงอย่างหักมุม แต่เป็นการหักมุมที่สะเทือนอารมณ์ เรียกน้ำตา โดยที่ภาพยนตร์ใช้วิธีการเล่าเรื่องในแบบค่อย ๆ เปิดเผยประเด็นปมสำคัญของเรื่องได้ดีมาก ๆ รวมทั้งยังสอดแทรกเรื่องความเป็นพี่น้องร่วมชาติระหว่างชาวเกาหลีเหนือและชาวเกาหลีใต้ได้อย่างน่าสนใจ
ในเว็บไซต์ IMDb ได้ให้คะแนนภาพยนตร์เรื่องนี้ไป 7.8 ดาว ซึ่งนับว่ามากกว่า Shiri เสียอีก (Shiri ได้ไป 6.6 ดาว)
สำหรับในประเทศไทย ภาพยนตร์เรื่องนี้ไม่ได้เข้าฉายในโรงภาพยนตร์ทั่วไป แต่มีการออกจำหน่ายเป็นวีซีดีและดีวีดีแทน

**ดูเพิ่ม**
Shiri

**อ้างอิง**

**แหล่งข้อมูลอื่น**
 ข้อมูลจาก IMDb- 2000
หมวดหมู่:ภาพยนตร์เกาหลี
หมวดหมู่:ภาพยนตร์โลดโผน
หมวดหมู่:ภาพยนตร์ที่ออกฉายในปี พ.ศ. 2544
หมวดหมู่:เขตปลอดทหารเกาหลีในบันเทิงคดี